Subject: Vs: Turismi, majutuse ja toitlustuse panus SKT-sse
From: Aleksandr Michelson - MKM <[email-masked]>
To: Killu Maidla <[email-masked]>
Cc: Eesti Hotellide ja Restoranide Liit <[email-masked]>,Külli Kraner - MKM <[email-masked]>
Date: Mon, 28 Oct 2024 14:22:50 +0000

Tere!

Andmeid turismi osatähtsuse kohta sisemajanduse koguproduktis on kahes kohas.

  1.
Statistikaametil on viimased andmed 2017. aasta kohta (tabel nr RAS0004<https://andmed.stat.ee/et/stat/majandus__rahvamajanduse-arvepidamine__satelliit-arvepidamine__turismi-arvepidamine/RAS0004>), kus on andmed turismi osatähtsuse kohta sisemajanduse koguproduktis. Oleme Statistikaametiga kontaktis, kuid täpset aastat uute andmete avaldamise kohta ei ole paika andud.
  2.
Euroopa Teadusuuringute Ühiskeskus teeb lihtsustatud arvutusi turismi osakaalu kohta sisemajanduse koguproduktis ja kajastab ELi turismi tulemustabelis<https://tourism-dashboard.ec.europa.eu/> (ingl EU Tourism Dashboard). Sotsiaal-majandusliku samba all on andmed aastate 2019–2023 kohta, aga ainult turismi otsese mõju kohta. Näitaja nimetus inglise keeles on „Direct economic contribution of tourism“.

MKMi strateegiaosakond on koostanud analüüsi, kus on ligikaudne hinnang kogu turismi otsese ja kaudse osatähtsuse kohta sisemajanduse koguproduktis. Hetkel tegeleme selle analüüsi täiendamisega. Selle analüüsi järgi oli turismi osakaal Eesti majanduses 2023. aastal ligikaudu 3,7–4,8%, koos kaudsete mõjudega (ehk ülekanduva mõjuga) võib ulatuda 5,4–7%.

Statistikaametil on andmeid majutuse ja toitlustuse (kokku ja eraldi) lisandväärtuse osatähtsuse kohta sisemajanduse koguproduktis.

  *
Tabelis RAA0045<https://andmed.stat.ee/et/stat/majandus__rahvamajanduse-arvepidamine__sisemajanduse-koguprodukt-(skp)__sisemajanduse-koguprodukt-tootmise-meetodil/RAA0045> on majatus ja toitlustus koos. Näitaja „Osatähtsus lisandväärtuses, jooksevhinnas, %“. Näiteks 2019. aastal oli 2,0% ja 2023. aastal 1,9%.
  *
Tabelis RAA0046<https://andmed.stat.ee/et/stat/majandus__rahvamajanduse-arvepidamine__sisemajanduse-koguprodukt-(skp)__sisemajanduse-koguprodukt-tootmise-meetodil/RAA0046> on majutus ja toitlustus eraldi. Majutuse osatähtsus lisandväärtuses jooksevhinnas oli 2019. aastal 0,8% ja 2023. aastal 0,7%. Toitlustuse osatähtsus oli 2019. aastal 1,2% ja 2023. aastal oli samuti 1,2%.
  *
Statistikaamet avaldab kvartaalseid andmeid, kuid seal on majutus ja toitlustus koos (vt tabel RAA0042<https://andmed.stat.ee/et/stat/majandus__rahvamajanduse-arvepidamine__sisemajanduse-koguprodukt-(skp)__sisemajanduse-koguprodukt-tootmise-meetodil/RAA0042>).

Kõike head soovides

Aleksandr

Aleksandr Michelson
turisminõunik
Ettevõtluse osakond
Majandus- ja Kommunikatsiooniministeerium
+372 625 6349, +372 55529176

________________________________
Saatja: Killu Maidla <[email-masked]>
Saadetud: pühapäev, 27. oktoober 2024 13:39
Adressaat: Aleksandr Michelson - MKM <[email-masked]>
Koopia: Eesti Hotellide ja Restoranide Liit <[email-masked]>
Teema: Turismi, majutuse ja toitlustuse panus SKT-sse

Aleksandr,

Kust m leian turismisektori (sh majutus ja toitlustuse ideaalis ka eraldi) panuse Eesti SKT-sse?

Ideaalis võrrelduna 2019 aastaga?

Ette tänulik,

Killu